Natxo de Felipe

Natxo de Felipe Alonso (Bilbo, 1949ko irailaren 6a) euskal abeslari eta musikaria da, folk musikaren arlokoa. Ahotsaz aritzeaz gain, gitarra eta perkusioa jotzen ditu.

Oskorri taldearen sortzaileetariko bat izan zen 1971n, eta 2015eko bukaera arrakastatsua arte iraun zuen, Anton Latxa eta Bixente Martinezekin batera.Iñigo : «Natxo de Felipe, musikaria: "Handiagoak dira kontatzeko ditugunak kontatutakoak baino"», Berria, 2013-04-05. 2015eko ekainean, iragarri zuten taldea desegingo zela: irailetik azarora bitartean agurreko zazpi kontzertu eman zituzten.Igor : «Ikurretako baten agurra», Berria, 2015-06-16.

Horiez gain, beste hainbat kide izan zuen taldeak, besteak beste Xabier Zeberio (biolina eta ahotsa), Gorka Eskauriaza (baxua), Iñigo Egia (perkusioa), Josu Salbide (alboka, txirula, eta gaita), eta Iker Goenaga (trikitia).

 Biografia 
Bilboko Zazpikaleetan jaio zen eta bertan bizi da De Felipe. Ikasketei dagokienez, Medikuntza hasi zuen, bukatu ez zuen arren.

Euskara gaztetan ikasi zuen, 16 urte zituenean. Garai hartan, Gabriel Aresti poeta ezagutu zuen, eta Arestik harengan eragin handia izan zuen.Xabier : «Gabriel, Natxo, Oskorri», Nire uste harroan bloga, 2015-06-28.
 Musikagile 
Bertsotarako baliagarri diren 26 doinu jaso dizkio Bertsozale Elkarteak: Aita-semeak tabernan daude, Andre eder gentil batek, Basa andere maitagarria, Behin batean mendi batean, Biba gure arbola, Biribil-bao zer polita dan, Elikatzen gaituzu, Euskal Herrian euskaraz, Ez naiz kexatu neure denboran, Fueristak gera eta izango, Fueristak gera eta izango II, Gizon asko dabil hortik, Gizona pobre edo aberats, Gure euskera eder maitea II, Gure sukaldaria, Gure Violeta maitea, Heldu behar duen gauza, Horra zenbait zortziko, Itsasoa hasarre dago, Mosen Bernat jakin bahu, Oi euskara lauda ezak II, Pausorik pauso beti, Preso gaudenon ahoetatik, Sareak hedaturik, Zorioneko batasunean, Zu zara gure ama maitia.

Badok.eus atarian 156 kantutan agertzen da egile moduan. Musikagile gutxik lortu dute kopuru hori. Etxahun Iruri-ren mailan dago Natxo de Felipe.

Oskorri taldea nola sortu zen kontatu zuten Amaia Okariz-ek eta Jon Sarasuak lau bertsotan ("Amaiaren ipuina").

 Bilboko Aste Nagusiko konpartsakidea 
alt=|ezkerrera|thumb|1978ko Jai-Batzordea Bilboko udaletxean.|220x220px
"Txomin Barullo" konpartsa bilbotarraren kidea da, bai eta Bilboko Aste Nagusiaren hasierako bultzatzaileetarikoa ere. 1978an sortu ziren Mari Jaia, konpartsak eta Aste Nagusi parte hartzailea, eta bera izan zen orduko Jai-Batzorde hartako kideetako bat.

Zortzi urte geroago, 1986an, Bilboko Aste Nagusiko pregoilaria izan zen.

1997an Badator Mari Jaia Bilboko Aste Nagusiaren abesti ofizial edo ereserkiaren grabazioan parte hartu zuen, ahotsa jarriz. Edorta Jimenez idazleak letrak eta Kepa Junkera trikitilariak musika eta moldaketa egin zituzten, eta parte-hartzaileen artean Ibon Koteron musikaria eta Natxo de Felipe, Anton Latxa, Alex Sardui, Francis Diez, Gorka Sarriegi eta Ixiar Oreja abeslariak agertu ziren.

 Sariak eta errekonozimenduak 

 1986an Blboko Aste Nagusiko pregoilaria izan zen.
 2014an Joseba Sarrionandia poetak Alegrantziaren aldeko konjura abestian Natxo Soinulari aipatzen zuen (Gose taldearen Gosariak diskoan)

 Erreferentziak 

 Kanpo estekak 
 "Entzun" aldizkariko webgunean elkarrizketa
 Elkarrizketa Berria egunkarian, 2013/04/04

Kategoria:Oskorriko taldekideak
Kategoria:Euskal Herriko folk abeslariak
Kategoria:Euskal abeslariak
Kategoria:Bizkaiko abeslariak
Kategoria:Bilbotarrak
Kategoria:Euskal Kantagintza Berria
Kategoria:1970eko hamarkadako abeslariak
Kategoria:1980ko hamarkadako abeslariak
Kategoria:1990eko hamarkadako abeslariak
Kategoria:2000ko hamarkadako abeslariak